b'\n_START_ARTICLE_\nLummerhed\n_START_PARAGRAPH_\nLummerhed er en form for humor med tvetydige seksuelle konnotationer, men som ikke er direkte vulg\xc3\xa6rt, sjofelt og ubehagelig._NEWLINE_Lummer humor anses for at v\xc3\xa6re udpr\xc3\xa6get i Danmark. En popul\xc3\xa6r dansk lummer bem\xc3\xa6rkning er "Det sagde hun ogs\xc3\xa5 i g\xc3\xa5r". \xc3\x98rkenens S\xc3\xb8nners er kendt for deres lumre humor. Jolly Cola-reklamen fra 1993, der vandt TV 2\'s afstemning som alle tiders bedste reklame, spiller p\xc3\xa5 lummer humor p\xc3\xa5 arbejdspladsen._NEWLINE_Lumre bem\xc3\xa6rkninger p\xc3\xa5 arbejdspladsen kan n\xc3\xa6rme sig sexchikane hvis ikke der er en indforst\xc3\xa5ethed mellem parterne._NEWLINE_I 2006 betegnede Helle Thorning-Schmidt Jens Rohde som et "l\xc3\xb8sg\xc3\xa5ende missil" hvortil han svarede "Med et glimt i \xc3\xb8jet kan jeg sige, at hun endnu har til gode at se mit missil, s\xc3\xa5 jeg tager det roligt." Denne bem\xc3\xa6rkning af nogle karakteriseret mere som sjofel end lummer.'